Ղարաբաղյան հակամարտության հարցը երեկ Բաքվում քննարկել են նաև Ադրբեջանի և Թուրքիայի արտգործնախարարները: «Ասիայի սիրտը - Ստամբուլյան գործընթաց» համաժողովին մասնակցելու նպատակով Ադրբեջանի մայրաքաղաք ժամանած թուրքական դիվանագիտական գերատեսչության ղեկավար Մևլութ Չավուշօղլուն հայտարարել է, թե Թուրքիան քայլեր է ձեռնարկում ղարաբաղյան խնդրի կարգավորման և «Ադրբեջանի օկուպացված տարածքներն ազատագրելու» համար: